Μιθριδάτης Χρηστός

Ο Μιθριδάτης Χρηστός (απεβ. 115-113 π.Χ.) ήταν πρίγκιπας και συγκυβερνήτης του βασιλείου του Πόντου. Χρηστός σημαίνει χρήσιμος, γεννήθηκε και μεγάλωσε στο Βασίλειο του Πόντου, η καταγωγή του ήταν ανάμεικτη Ελληνική και Περσική.Mayor, The Poison King: the life and legend of Mithradates, Rome’s deadliest enemy, σ. 17 Ήταν ο δευτερότοκος γιος του Μιθρδάτη Ε΄ του Πόντου και της Λαοδίκης ΣΤ΄, κόρης του Αντιόχου Δ΄ από την Αυτοκρατορία των Σελευκιδών. Αδέλφια του ήταν ο Μιθριδάτης ΣΤ΄ του Πόντου, η Λαοδίκη, σύζυγος τού προηγουμένου και η Λαοδίκη της Καππαδοκίας, σύζυγος του Αριαράθη ΣΤ΄ της Καππαδοκίας. Το 120 π.Χ. ο πατέρας του έκανε ένα πολυτελές συμπόσιο στη Σινώπη, αλλά δηλητηριάστηκε.Mayor, The Poison King: the life and legend of Mithradates, Rome’s deadliest enemy, σ. 68 Η διαθήκη του όριζε διαδόχους τους δύο ανήλικους γιους του, με τη Λαοδίκη ΣΤ΄ ως αντιβασίλισσα, η μητέρα τους ορίστηκε ωστόσο αντιβασίλισσα επειδή οι γιοι της ήταν ακόμα ανήλικοι.Mayor, The Poison King: the life and legend of Mithradates, Rome’s deadliest enemy, σ. 69 Αυτή ευνοούσε τον Χρηστό έναντι του μεγαλύτερου αδελφού του.

Το 116/115 π.Χ. οι δύο αδελφοί τιμήθηκαν με στήλη από τον γυμνασίαρχο της Δήλου.Erciyas, Wealth, aristocracy and royal propaganda under the Hellenistic kingdom of the Mithradatids in the Central Black Sea Region in Turkey, σ. 18 Άλλη αφιερωματική επιγραφή σώζεται στην Αθήνα, ως αναγνώριση της βοήθειάς τους σε ναύτες και εμπόρους, υπάρχουν ανάγλυφες μορφές των δύο και του Διός προστάτου.Day, An economic history of Athens under Roman domination, σ. 65 Ο Μιθριδάτης ΣΤ΄ ξέφυγε από τα σχέδια της μητέρας που είχε στόχο να τον δηλητηριάσει όπως τον πατέρα του και κρύφτηκε. Την ίδια εποχή ο Μιθριδάτης ΣΤ΄ έκανε εξάσκηση με στόχο να αποκτήσει ανοσία από το δηλητήριο κάτι που πέτυχε όπως φάνηκε στο τέλος της ζωής του. Το 116-113 π.Χ. εμφανίστηκε, επέστρεψε στον Πόντο και χαιρετίστηκε ως βασιλιάς. Μπόρεσε να εκτοπίσει τη μητέρα του και τον αδελφό του από τον θρόνο και να γίνει ο μόνος βασιλιάς του Πόντου. Έδειξε επιείκεια προς αυτούς: δεν τους εκτέλεσε, τους έκλεισε όμως σε φυλακή.Mayor, The Poison King: the life and legend of Mithradates, Rome’s deadliest enemy, σ. 394 Η μητέρα του απεβίωσε εκεί από φυσικά αίτια. Ο Χρηστός απεβίωσε από φυσικά αίτια, ή αργότερα δικάστηκε για προδοσία και εκτελέστηκε με διαταγή τού Μιθριδάτη ΣΤ΄. Τους έγιναν βασιλικές ταφές.Mayor, The Poison King: the life and legend of Mithradates, Rome’s deadliest enemy, σ. 100

Παραπομπές

Πηγές
 Day, J. An Economic History of Athens under Roman Domination, Ayer Publishing, 1942
 Erciyas, D. B. Wealth, Aristocracy and Royal Propaganda under the Hellenistic Kingdom of the Mithradatids in the Central Black Sea Region in Turkey, Brill, 2006
 Mayor, A. The Poison King: the life and legend of Mithradates, Rome’s deadliest enemy, Princeton University Press, 2009

Κατηγορία:Δυναστεία των Μιθριδατιδών